
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare
privind concesionarea imobilului teren in suprafață de 287 m2 din Drobeta Turnu-Severin, str. Albăstrelelor, nr.19, identificat cu NC 54277.
1) Motivul emiterii actului administrativ cu caracter individual
                      Prin Cererea nr. 21372/09.06.2026 domnul Nică Alin - Constantin și doamna Nică Diana Stela solicită concesionarea suprafeței de teren 287 m2 din Drobeta Turnu-Severin, str. Albăstrelelor, nr. 19, identificat cu NC 54277, ca urmare a dobândirii prin cumpărare a construcției realizată în stadiul 10%  amplasată pe aceasta, atașând Contractul de vânzare-cumpărare nr. 874/28.05.2026, autentificat de BIN Băzăvan Marian Petrișor – Drobeta Turnu-Severin.

                       Din extrasul de carte funciară, nr. 48982/24.08.2026  rezultă că imobilul teren în suprafață de 287 m2  este proprietatea Municipiului Drobeta Turnu-Severin și face parte din domeniul privat.

                          Facem precizarea că imobilul teren a fost atribuit prin Contractul de folosință gratuită nr. 19624/01.09.2010 și a Procesului verbal de punere în posesie nr. 16601/16.07.2010 domnului Ciocan Florin și doamnei Ciocan Daniela, care în baza Acordului nr. 17732/15.05.2026 a înstrăinat construcția realizată conform Autorizației de construire nr. 485/08.07.2011 soților Alin - Constantin și Diana Stela Nică realizând implicit procedura prevăzută în cap. IX, art. 38 din Regulamentul privind regimul atribuirii gratuite, la cerere, tinerilor cu vârsta cuprinsă între 18-35 ani, a unei suprafețe de teren din domeniul privat pentru construirea unei locuințe proprietate personală aprobat prin HCL 38/31.01.2022. 
                          Prin Raportul de evaluare nr. 98T/06.07.2026 întocmit de către evaluator autorizat inginer Octavian Bordei, s-a stabilit o redevență anuală de 1.204 euro (6.308 lei ) la o valoare unitară a terenului de 104,94 euro/m2.
                             Având în vedere situaţia de fapt prezentată, raportat la dispoziţiile art. 4, alin.3, litera i din Regulamentul privind concesionarea unor terenuri din domeniul public si privat al Municipiului Drobeta Turnu-Severin aprobat prin HCL 99/2021 coroborat cu art. 38, alin. 2  din Regulamentul privind regimul atribuirii gratuite, la cerere, tinerilor cu vârsta cuprinsă între 18-35 ani aprobat prin HCL 38/31.01.2022, supun spre analiză și aprobare concesionarea imobilului teren în suprafață de 287 m2 din Drobeta Turnu-Severin, str. Albăstrelelor, nr. 19, identificat cu NC 54277 soților Alin - Constantin și Diana Stela Nică, pentru o redevență anuală de 1.204  euro ( 6.308  lei ), implicit Raportul de evaluare nr. 98T/06.07.2026 întocmit de către evaluator autorizat inginer Octavian Bordei.

 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin. 
       Contravaluarea serviciilor de evaluare in sumă de 650 lei vor fi recuperate de la concesionari.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea în Monitorul Local – Drobeta Turnu-Severin.
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

